
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ PASKOLOS SKYRIMO

2013  m. kovo  12   d. Nr. AT-270
Šakiai


Vadovaudamasis Lietuvos Respublikos Vyriausybės 2010 m. spalio 6 d. nutarimo Nr. 1432 „Dėl paskolų investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ (Žin., 2010, Nr. 121-6180) 1.10. punktu bei 2010 m. spalio 25 d. pasirašyta paskolos sutartimi Nr. 660 ir atsižvelgdamas į UAB „Šakių vandenys“ direktoriaus 2013 m. vasario 25 d. prašymą Nr. S-56,


į p a r e i g o j u  rajono savivaldybės administracijos Biudžeto ir turto skyriaus vedėją Egidiją Grigaitienę gautas lėšas iš Europos investicijų banko 23 475,24 Lt (dvidešimt tris tūkstančius keturis šimtus septyniasdešimt penkis litus 24 centus) investicinio projekto „Vandens tiekimo ir nuotekų tvarkymo infrastruktūros renovavimas ir plėtra Šakių rajone“ (projekto kodas VP3-3.1-AM-01-V-02-018) finansavimui skirti savivaldybės administracijai apmokėti UAB „Šakių vandenys“ už atliktus darbus. Lėšas nukreipti Regioninės plėtros ir bendruomeninių iniciatyvų programos vykdymui į valstybinę funkciją 05.02.01.01., į ekonominę funkciją 2.8.1.2.1.1.

